CELEX: 32019D0054
Language: fi
Date: 2019-01-09 00:00:00
Title: Komission täytäntöönpanopäätös (EU) 2019/54, annettu 9 päivänä tammikuuta 2019, tietyn sitovan tariffitiedon pätevyydestä (tiedoksiannettu numerolla C(2019) 142)

14.1.2019   
               
               
                  FI
               
               
                  Euroopan unionin virallinen lehti
               
               
                  L 10/71
               
            
         KOMISSION TÄYTÄNTÖÖNPANOPÄÄTÖS (EU) 2019/54,
         annettu 9 päivänä tammikuuta 2019,
         tietyn sitovan tariffitiedon pätevyydestä
         
            
               (tiedoksiannettu numerolla C(2019) 142)
            
         
         (Ainoastaan puolankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetukseen (EU) N:o 952/2013 (1) ja erityisesti sen 34 artiklan 11 kohdan ja 37 artiklan 2 kohdan a alakohdan,
         on kuullut tullikoodeksikomiteaa,
         sekä katsoo seuraavaa:
         
                     (1)
                  
                  
                     Liitteessä tarkoitettu sitovaa tariffitietoa koskeva päätös sisältää tariffiin luokittelun, joka on ristiriidassa neuvoston asetuksen (ETY) N:o 2658/87 (2) liitteessä I olevan yhdistetyn nimikkeistön (CN) kanssa. Kyseinen sitova tariffitieto on ristiriidassa etenkin yhdistetyn nimikkeistön yleisten tulkintasääntöjen ja CN-koodin 2833 11 00 nimiketekstin kanssa, luettuna yhdessä yhdistetyn nimikkeistön 25 ryhmän 1 huomautuksen ja CN-koodin 2530 90 00 nimiketekstin kanssa.
                  
               
                     (2)
                  
                  
                     Yhdistetyn nimikkeistön 25 ryhmän 1 huomautuksessa todetaan, että kyseisen ryhmän nimikkeisiin kuuluvat ainoastaan tuotteet, jotka ovat luonnontilassa tai jotka on käsitelty tietyillä mekaanisilla tai fysikaalisilla menetelmillä (ei kuitenkaan kiteyttämällä), mutta eivät tuotteet, jotka on valmistettu sekoittamalla tai joita on pasutettu, kalsinoitu tai joita on käsitelty enemmän kuin mitä kussakin nimikkeessä mainitaan.
                  
               
                     (3)
                  
                  
                     Liitteessä tarkoitetun sitovan tariffitiedon kohteena oleva tuote on objektiivisilta ominaisuuksiltaan ja ominaispiirteiltään samanlainen kuin Maailman tullijärjestön (WCO) HS-komitean (HSC) luokittelusuosituksessa 2530.90/2 kuvattu tuote, ”valkoinen irtonainen jauhe, joka sisältää enemmän kuin 99,2 painoprosenttia vedetöntä dinatriumsulfaattia ja joka on saatu pelkästään keräämällä mekaanisesti tenardiittia (vedetöntä dinatriumsulfaattia), jota muodostuu luonnollisesti ulkoilmassa mirabiliitin (dinatriumsulfaattidekahydraatin) pinnalle, joka on kiteytynyt järven luonnollisesta suolavedestä talven matalassa lämpötilassa. Ennen pakkaamista tuote kaadetaan siivilän läpi, jonka silmäkoko on 0,65 mm.” Kyseisessä WCO:n HS-komitean luokittelusuosituksessa tuote luokitellaan harmonoidun järjestelmän alanimikkeeseen 2530 90, joka vastaa yhdistetyn nimikkeistön alanimikettä 2530 90 00.
                  
               
                     (4)
                  
                  
                     Kyseinen mekaanisesti kerätty tuote on luonnontilassa. Ainoastaan ihmisen toiminnasta johtuvaa kiteytymistä ei 25 ryhmän 1 huomautuksen sanamuodon mukaan selvästikään ei oteta huomioon. Kyseessä oleva tuote kiteytyy luonnollisesti ilman ihmisen toimintaa. Luonnollisen suolaveden pumppausta lammesta toiseen (jossa kiteytyminen tapahtuu) ei voida pitää 25 ryhmän 1 huomautuksessa tarkoitettuna raaka-aineen käsittelymenetelmänä, koska se on pelkkä kuljetusprosessi. Näin ollen liitteessä tarkoitetun sitovan tariffitiedon mukainen tuotteen luokittelu tariffiin ei ole CN-koodin 2530 90 00 mukainen etenkään, kun otetaan huomioon WCO:n HS-komitean luokittelusuositus 2530.90/2.
                  
               
                     (5)
                  
                  
                     Unioni on neuvoston päätöksen 87/369/ETY (3) nojalla osapuolena tulliyhteistyöneuvoston (joka tunnetaan myös nimillä Maailman tullijärjestö ja WCO) laatimassa kansainvälisessä yleissopimuksessa, joka koskee harmonoitua tavarankuvaus- ja koodausjärjestelmää (joka tunnetaan myös nimillä harmonoitu järjestelmä ja HS). WCO:n HS-komitea hyväksyy ne WCO:n HS-komitean luokittelusuositukset, jotka ovat periaatteessa unionin tariffitoimenpiteiden ohjausvälineitä.
                  
               
                     (6)
                  
                  
                     HS-komitea hyväksyi 58. istunnossaan lokakuussa 2016 luokittelusuosituksen, jossa se luokittelee tuotteen, joka on samanlainen kuin liitteessä tarkoitetun sitovan tariffitiedon piiriin kuuluva tuote, HS-alanimikkeeseen 2530.90 (WCO:n HS-komitean luokittelusuositus 2530.90/2).
                  
               
                     (7)
                  
                  
                     Harmonoidun järjestelmän yhdenmukaisen tulkinnan ja soveltamisen varmistamiseksi kansainvälisellä tasolla ja ottaen huomioon, että päätös on HS-alanimikkeen 2530.90 nimiketekstin mukainen, unionin olisi noudatettava kyseistä WCO:n HS-komitean luokittelusuositusta.
                  
               
                     (8)
                  
                  
                     Asetuksen (EU) N:o 952/2013 34 artiklan 7 kohdan a alakohdan iii alakohdan mukaisessa komission tiedonannossa sitovia tietoja koskevista jäsenvaltioiden tulliviranomaisten päätöksistä, jotka on tehty tavaroiden luokittelusta tullinimikkeistöön (2017/C 128/01) (4), mainitaan muiden muassa WCO:n HS-komitean luokittelusuositus 2530.90/2. Näin ollen tulliviranomaisilla on velvollisuus kumota sitovaa tietoa koskevat päätökset, jos ne ovat ristiriidassa tullinimikkeistön tulkinnan kanssa muun muassa tulliyhteistyöneuvoston hyväksymien luokittelusuositusten seurauksena.
                  
               
                     (9)
                  
                  
                     Tavaroiden virheettömän ja yhdenmukaisen tariffiin luokittelun varmistamiseksi liitteessä tarkoitettu sitova tariffitieto olisi kumottava. Sen vuoksi mainitun tariffitiedon antaneen tulliviranomaisen olisi kumottava se mahdollisimman pian sen jälkeen, kun tämä päätös on annettu tiedoksi, ja ilmoitettava siitä komissiolle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Liitteen taulukossa olevassa 1 sarakkeessa tarkoitettu sitova tariffitieto, jonka kyseisessä taulukossa olevassa 2 sarakkeessa mainittu tulliviranomainen on antanut sen 3 sarakkeessa mainitusta tariffiin luokittelusta, kumotaan 2 kohdan mukaisesti.
            
            
               2.   Liitteen taulukossa olevassa 2 sarakkeessa mainitun tulliviranomaisen on kumottava kyseisessä taulukossa olevassa 1 sarakkeessa tarkoitettu sitova tariffitieto ja ilmoitettava siitä tariffitiedon haltijalle mahdollisimman pian ja viimeistään kymmenen päivän kuluessa tämän päätöksen tiedoksi antamisesta.
            
            
               3.   Kun tulliviranomainen kumoaa sitovan tariffitiedon ja ilmoittaa siitä 2 kohdan mukaisesti, sen on ilmoitettava asiasta komissiolle.
            
         
         
            2 artikla
            Tämä päätös on osoitettu Puolan tasavallalle.
         
         
            Tehty Brysselissä 9 päivänä tammikuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87 annettu 23 päivänä heinäkuuta 1987 tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
         
            (3)  Neuvoston päätös 87/369/ETY, tehty 7 päivänä huhtikuuta 1987, harmonisoitua tavarankuvaus- ja -koodausjärjestelmää koskevan kansainvälisen yleissopimuksen ja siihen liittyvän muutospöytäkirjan hyväksymisestä (EYVL L 198, 20.7.1987, s. 1).
         
            (4)  EUVL C 128, 22.4.2017, s. 1.
      
      
         
            LIITE
            
                        Sitova tariffitieto – viitenumero
                     
                     
                        Tulliviranomainen
                     
                     
                        Tariffiluokittelu
                     
                  
                        1
                     
                     
                        2
                     
                     
                        3
                     
                  
                        PL PL-WIT-2016-00758
                     
                     
                        
                                    Dyrektor Izby Administracji Skarbowej w Warszawie
                                 
                              
                                    ul. Felińskiego 2 B
                                 
                              
                                    01-513 Warszawa
                                 
                              
                                    [Varsova, Puola]
                                 
                              
                     
                        2833 11 00